Stjórnarfundur haldinn 3. ágúst 2016 kl 13:00 í Þorlákssetri.

Fundur settur kl 13:10

Mættir: Gísli Garðarsson form. Guðmundur Karl Þorbjörnsson varaform. Kristín Dagbjartsdóttir meðstjórnandi. Helga Baldursdóttir varam. og Helgi Kristmundsson varam. Fjarverandi: Egill Gústafsson gjaldkeri og Jónína Haraldsdóttir ritari.

1. **Meðtekin gögn** frá séra Tómasi Guðmundssyni um Þorlák Kolbeinsson m.a. æfiágrip og verða gögnin send til geymslu hjá Skjalasafni Árnessýslu.
2. **Blómstrandi dagar** í Þorlákssetri 11-14. ágúst. Sýning á tréskurði og öðrum munum félagsmanna. Það er ýmiss konar starfsemi í boði fyrir félagsmenn til skemmtunar og afþreyingar. Átta til tíu manns hafa tekið þátt í útskurðinum á hverju ári.Valdimar Ingvason húsasmíðameistari hefur kennt tréskurð á vegum félagsins s.l . 10 vetur.

Sýningin verður opnuð klukkan 14.00 föstudaginn 12. ágúst, hún verður opin þann dag frá kl 14:00 – 17:00 og laugardag og sunnudag frá kl 13:00 – 17:00. Stjórnin sér um kaffi og lítilræði með fyrir gesti.

Gísli formaður mun sjá um að hengja upp auglýsingu sem Jóhann Gunnarsson gerði,víðsvegar um bæinn. Kristín mun gera auglýsingu og senda í Dagskrána mánud 8. ágúst svo að hún fáist birt fimmtud 10 ágúst. Setur einnig auglýsingu inn á facebook síðuna og FEBH síðuna. Anna Jórunn fær senda auglýsingu til að setja inn á Hvera.net.

1. **Neyðarútgangur:** Björgvin Gíslason hefur tekið við þessu verkefni af Arnari og mun ljúka því sem eftir er í vinnu við stigann. Kemur mánudaginn 15. ágúst með hurðina og gluggann. Frestur hjá Brunavörnum Árnessýslu rennur út 31. ágúst.
2. **Stjórn FEBH** óskar eftir fundi með hússtjórn eiganda að Breiðumörk 25, sem fyrst, Ýmiss áríðandi sameignarmál sem þarf að ræða. Fulltrúi FEBH í hústjórninni er Egill Gústafsson gjaldkeri.
3. **Haustfundur** FEBH verður haldinn fimmtudaginn 1. september.
4. **Vetrardagskrá 2016 -2017:**

 Stjórnin skiptir með sér verkum að tala við hópstjóra um áframhaldandi starf.

**Næsti stjórnarfundur verður miðvikudaginn 10 ágúst. Kl 13:00 í Þorlákssetri.**

Fundi slitið kl 14:45

Kristín Dagbjartsdóttir ritari fundar.